CELEX: 31988R3609
Language: el
Date: 1988-11-14 00:00:00
Title: Κανονισμός (ΕΟΚ) αριθ. 3609/88 του Συμβουλίου της 14ης Νοεμβρίου 1988 για την τροποποίηση του κανονισμού (ΕΟΚ) αριθ. 2915/79 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων

Avis juridique important

|

31988R3609

Κανονισμός (ΕΟΚ) αριθ. 3609/88 του Συμβουλίου της 14ης Νοεμβρίου 1988 για την τροποποίηση του κανονισμού (ΕΟΚ) αριθ. 2915/79 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 315 της 22/11/1988 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3609/88 ΤΟΥ ΣΥΜΒΟΥΛΙΟΥ  της 14ης Νοεμβρίου 1988  για την τροποποίηση του κανονισμού (ΕΟΚ) αριθ. 2915/79 περι καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 14 παράγραφος 6,  την πρόταση της Επιτροπής,  Εκτιμώντας:  ότι η Κοινότητα χορήγησε στην Τουρκία, από την 1η Ιουλίου 1972, αυτόνομη παραχώρηση όσον αφορά το καθεστώς εισαγωγής για τα πρόβεια ή βουβαλίσια τυριά· ότι πρέπει να επεκταθούν οι όροι της παραχώρησης αυτής στο τυρί που καλείται «Tulum Peyniri», το οποίο υπάγεται στον κωδικό ΣΟ 0406 90 89· ότι, για να εξασφαλιστούν οι όροι αποδοχής του τυριού αυτού ισοδύναμοι με εκείνους που ισχύουν για τα πρόβεια και βουβαλίσια τυριά στην Κοινότητα, πρέπει να τροποποιηθεί το άρθρο 8 του κανονισμού (ΕΟΚ) αριθ. 2915/79 (3), όπως τροποποιήθηκε τελευταία από τον κανονισμό (ΕΟΚ) αριθ. 222/88 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 8 του κανονισμού (ΕΟΚ) αριθ. 2915/79, το στοιχείο γ) αντικαθίσταται από το ακόλουθο κείμενο:  «γ) 261,13 Ecu ανά 100 kg, αν πρόκειται για προϊόντα που υπάγονται στους κωδικούς ΣΟ 0406 90 29, 0406 90 31, 0406 90 50 και ex 0406 90 89·»  Άρθρο 2  Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Νοεμβρίου 1988.  Για το Συμβούλιο  Ο Πρόεδρος  Γ. ΠΟΤΤΑΚΗΣ  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 28 της 1. 2. 1988, σ. 1.